Musiek | Musichttp://www.litnet.co.za/Article/daar-is-gn-vraag-nie--maar-daar-is-die-antwoordLitNet 2013en-usCopyright 2013media@litnet.co.zaWed, 22 May 2013 15:15:27 +0200LitNet - MusiekLitNet | RSS - MusiekChutney de Ridderhttp://www.litnet.co.za/2919/Chutney de RidderPieter.Redelinghuys@dieburger.comhttp://www.litnet.co.za/assets/content/large/dieantwoord2focusweb.jpgMusiek | Musichttp://www.litnet.co.za/Article/daar-is-gn-vraag-nie--maar-daar-is-die-antwoordfIDSome textcathttp://www.litnet.co.za/Article/daar-is-gn-vraag-nie--maar-daar-is-die-antwoordDaar is g’n vraag nie ... maar daar is Die Antwoord<p>Nou ja, as daar dan nou so knaend goue medaljes aan Suid-Afrikaners uitgedeel word, wil ek graag enetjie aan Die Antwoord oorhandig. Of drietjies &hellip; een elk vir Ninja, Yo-Landi Vi$$er en DJ Hi-Tek.</p>
<p>Suid-Afrika se grootste musikale uitvoerproduk sedert Dave Matthews in 1986 Johannesburg vir New York verruil het, het vermag wat &ndash; so ver my kennis strek &ndash; nog nie voorheen vermag is nie &hellip; om na die Lollapalooza-musiekfees in Chicago, Illinois genooi te word.</p>
<p>Komaan &hellip; Lollapalooza!</p>
<p>Vanjaar se line-up sluit in Red Hot Chilli Peppers, The Black Keys, Jack White, Sigur Ros, Florence &amp; The Machine, The Shins, Black Sabbath, Band of Skulls, Oberhofer, Dawes (wat ek graag wil sien) en The Gaslight Anthem (wat ek graagterste wil sien) &ndash; enkeles van die 140+ groepe, solokunstenaars en DJ&rsquo;s wat van 3 tot 5 Augustus in Grant Park aangetree het.</p>
<p>En natuurlik Die Antwoord. Of DEE-ANT-WORD, soos &rsquo;n Amerikaanse resensent die Suid-Afrikaanse &quot;rap-rave&quot;-groep se naam die afgelope week in haar rubriek foneties uitgespel het as die een wat feesgangers nie durf misloop nie.</p>
<p>Sedert die groep die &ldquo;overseas&rdquo; in 2010 met hul heruitgereikte debuut-CD, <em>$O$</em>, getref het, was daar nog geen keer nie. Danksy &rsquo;n viral-veldtog op YouTube was Die Antwoord oornag &rsquo;n internet-sensasie, veral n&aacute; die snit &ldquo;Enter the Ninja&rdquo; die w&ecirc;reld aan die gons gehad het (die snit is reeds 11 296 797 keer op YouTube gespeel).</p>
<p><iframe height="450" frameborder="0" width="600" src="http://www.youtube.com/embed/wc3f4xU_FfQ" allowfullscreen=""></iframe></p>
<p>En toe kom geleenthede. Dis waar, ja: jy is nie groot tot jy in Amerika groot is nie. Die Yanks bepaal uiteindelik of kunstenaars (in die res van die w&ecirc;reld) &rsquo;n thumbs-up kry, of nie.</p>
<p>Die rede is natuurlik eenvoudig. Hulle geld praat die hardste. Dit koop ongekende blootstelling op die platforms wat tel, bemarking via goed-geoliede publisiteitsmasjiene; dit verseker toegewyde kenners wat omsien na jou voorkoms; dit gee jou toegang tot die beste vervaardigers, top-ateljees, onverbeterlike klanktoerusting en bowenal geleenthede om op die Groot Verhoog saam met Gevestigde Groot Sterre te speel.</p>
<p>So is Die Antwoord op <em>Late Night with Dave Letterman</em>. Die Antwoord by Coachella. Die Antwoord op radio, TV, in tydskrifte, op die w&ecirc;reldwye web. So is Die Antwoord oral. Maar veral in Amerika.</p>
<p>Amerika, laat dit gestaaf word, is lief vir &rsquo;n &quot;rags to riches&quot;-storie. Een of ander kunstenaar of groep wat jare der jare met hand en tand geveg het om &rsquo;n geleentheid te kry in die land van geleenthede. Die Big Break. Die ontwaking van die Amerikaanse Droom. Dis immers die fondasie waarop die supermoondheid gebou is.</p>
<p>So ... toe (&ldquo;that gold-toothed, jailhouse-looking tattoo-covered rapper&rdquo;) Ninja en (&ldquo;modern-day mullet-sporting porcelain spitfire&rdquo;) Yo-Landi met hul zef-styl uit Donker Afrika vorendag kom, was die versoeking onweerstaanbaar om &rsquo;n groot hoe-ha van die vreemde duo te maak.</p>
<p>Nie dat Amerika, of die res van die nie-Afrikaanssprekende w&ecirc;reld, geweet het waaroor daar gerap word nie. Dit was nie eintlik belangrik nie. Die groep se energieke en gewaagde verhoogoptredes, die vreemdheid van als, die spektakel-effek, het gesorg dat die taalgrens eintlik &rsquo;n minor issue is.</p>
<p>Tot vandag toe &ndash; lank nadat &rsquo;n mens sou verwag het dat die novelty van Die Antwoord al oorsee sou getaan het &ndash; bly die groep &rsquo;n besprekingspunt, die onderwerp waaroor daar steeds gesels en geskryf word. Miskien het dit te doen met die verwarring wat bestaan oor wat presies die groep is &ndash; ernstig, of bloot &rsquo;n grap? Dalk gaan dit oor die verbystering waarmee hul optredes gadegeslaan word, hul couldn&rsquo;t-care-less-houding.</p>
<p>Kort voor Lollapalooza probeer een resensent verduidelik: &ldquo;(Die Antwoord&rsquo;s) Zef is the freaky, expletive, poor-but-fancy counterculture movement of post-apartheid white South Africa that can be referred to in American terms as gangster.&rdquo;</p>
<p>&rsquo;n Ander een skryf: &ldquo;Coming from a racially segregated, slum-like area, Die Antwoord write about South African social issues with an underlying grit-punk attitude.&rdquo;</p>
<p>Niemand weet eintlik nie. Almal bly raai. En solank di&eacute; spulletjie voortgaan, gaan Die Antwoord pap skep terwyl dit pap reent.</p>
<p>En daarvoor verdien die groep in my boek &rsquo;n goue medalje, of jy nou van hulle musiek hou of nie.</p>
<p>Die Antwoord se jongste video, &ldquo;Baby&rsquo;s On Fire&rdquo;, is reeds 4 646 148 keer op YouTube gesien. Kyk hier daarna:</p>
<p><iframe height="338" frameborder="0" width="600" src="http://www.youtube.com/embed/HcXNPI-IPPM" allowfullscreen=""></iframe></p>
<p>Interessant genoeg het Yo-Landi Vi$$er toevallig in die &ldquo;gebedstoneel&rdquo; voor die begin van die snit dankie ges&ecirc; dat sy &ldquo;op die voorblad van die nuwe <em>FHM</em>&rdquo; kon wees. In daardie stadium was daar nie sprake van so &rsquo;n voorblad nie, maar die uitgewer van die plaaslike <em>FHM</em>, Brendan Cooper, het vinnig gespring en siedaar &hellip;</p>
<p align="center"><img src="http://litnet.co.za/assets//images/musiek/yolandi2web.jpg" alt="" /></p>
<p>Die groep het ook pas &rsquo;n nuwe snit &ndash; &ldquo;(I rub my dick on) XP&euro;N$IV $H1T&rdquo; uitgereik, waarvoor nog geen video geskiet is nie. &rsquo;n Mens sidder om te dink waarmee hulle vorendag gaan kom, gegewe die lirieke:</p>
<p><iframe height="338" frameborder="0" width="600" src="http://www.youtube.com/embed/3YPCdJbZYXo" allowfullscreen=""></iframe></p>